pythainlp/thaigov-v2-corpus-22032023 huggingface dataset:
วันอังคารที่ 31 สิงหาคม 2564
สธ.เผยแนวโน้มสถานการณ์โควิด 19 ดีขึ้น ฉีดวัคซีนครอบคลุมเพิ่มเป็นร้อยละ 32.5
กระทรวงสาธารณสุข เผยแนวโน้มผู้ติดเชื้อโควิด 19 รายใหม่ลดลงต่อเนื่อง ฉีดวัคซีนครอบคลุมเพิ่มขึ้นเป็นร้อยละ 32.5 ของประชากร ย้ำหลังเปิดกิจการ/กิจกรรมในวันที่ 1 ก.ย. ประชาชนยังต้องป้องกันตนเองขั้นสูงสุด เพื่อใช้ชีวิตอยู่กับโรคโควิด 19 ได้อย่างปลอดภัย
กระทรวงสาธารณสุข เผยแนวโน้มผู้ติดเชื้อโควิด 19 รายใหม่ลดลงต่อเนื่อง ฉีดวัคซีนครอบคลุมเพิ่มขึ้นเป็นร้อยละ 32.5 ของประชากร ย้ำหลังเปิดกิจการ/กิจกรรมในวันที่ 1 ก.ย. ประชาชนยังต้องป้องกันตนเองขั้นสูงสุด เพื่อใช้ชีวิตอยู่กับโรคโควิด 19 ได้อย่างปลอดภัย ส่วนสายพันธุ์ C.1.2 ยังไม่พบในประเทศไทย
วันนี้ (31 สิงหาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019กระทรวงสาธารณสุข จ.นนทบุรี นายแพทย์เฉวตสรร นามวาท ผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวสถานการณ์โควิด 19 ประจำวัน และแนวทางปฏิบัติตนเมื่อเปิดกิจการ/ กิจกรรม ว่า จำนวนผู้ติดเชื้อโควิดรายใหม่ของไทยผ่านจุดสูงสุดเมื่อวันที่ 13 สิงหาคมที่พบผู้ป่วย 23,000 กว่าราย และ
มีแนวโน้มลดลงต่อเนื่อง วันนี้มีผู้ติดเชื้อรายใหม่ 14,666 ราย รักษาหาย 19,245 ราย ผู้เสียชีวิต 190 ราย ร้อยละ 88 เป็นผู้สูงอายุ 60 ปีขึ้นไปและผู้ที่มีโรคเรื้อรัง โดยเป็นการติดเชื้อในพื้นที่จากคนรู้จัก, คนที่อาศัยร่วมกัน, ครอบครัว และอาชีพเสี่ยง
สำหรับการฉีดวัคซีนโควิด 19 วานนี้ (30 สิงหาคม) ฉีดได้ 817,342 โดส รวมสะสม 31,771,819 โดส เป็นอันดับ 4 ของอาเซียน รองจากอินโดนีเซีย มาเลเซีย และฟิลิปปินส์ โดยเป็นเข็มแรก 23,401,465 โดสคิดเป็นร้อยละ 32.5 ของประชากร และครบ 2 เข็ม 7,780,973 โดส คิดเป็นร้อยละ 10.8 ของประชากรส่วนเข็มแรกในผู้สูงอายุ 60 ปีขึ้นไปครอบคลุมร้อยละ 44.7, กลุ่ม 7 โรคเรื้อรังร้อยละ 42, หญิงตั้งครรภ์ร้อยละ 7.9
นายแพทย์เฉวตสรรกล่าวต่อว่า ในวันที่ 1 กันยายนนี้ ศบค. ได้ให้เปิดกิจการ/กิจกรรม เพื่อให้เศรษฐกิจเดินหน้าต่อไปได้ ขณะเดียวกันประชาชนสามารถใช้ชีวิตอยู่กับโรคโควิด 19 ได้อย่างปลอดภัย ภายใต้มาตรการควบคุมโรคแนวใหม่ โดยความร่วมมือของ 3 ส่วน คือ ภาครัฐ กำหนดแนวทางปฏิบัติสำหรับกิจการ/ กิจกรรมต่าง ๆ เพื่อควบคุมไม่ให้เกิดการแพร่ระบาดใหม่ ส่วนภาคเอกชน/ สถานประกอบการ/ ผู้จัดกิจกรรมต่าง ๆ ต้องจัดสิ่งแวดล้อม สถานที่ ให้มีการถ่ายเทอากาศที่ดี ทำความสะอาดจุดสัมผัสร่วมบ่อย ๆ พนักงาน/ผู้ให้บริการ/ผู้รับบริการ เข้มมาตรการส่วนบุคคล DMHTT และประชาชน ต้องใช้การป้องกันตนเองแบบครอบจักรวาล คือป้องกันขั้นสูงสุดกับทุกคน ทุกสถานที่ ทุกเวลา เพื่อลดการรับและแพร่เชื้อไปสู่คนอื่น ทั้งนี้ ขณะนี้ยังไม่ได้เป็นข้อกำหนดให้ต้องฉีดวัคซีน หรือตรวจ ATK ก่อนเปิดบริการหรือเข้ารับบริการ แต่เป็นการขอความร่วมมือกิจการ/ กิจกรรมที่มีความพร้อมให้ดำเนินการก่อน และหลังจากประเมินการดำเนินการแล้ว จะปรับปรุงแนวทางและออกเป็นข้อกำหนดเพื่อให้เป็นมาตรฐานเดียวกัน
ส่วนข่าวพบเชื้อโควิดสายพันธุ์ C.1.2 ในประเทศจีนและสหราชอาณาจักรนั้น กรมวิทยาศาสตร์การแพทย์มีการเฝ้าระวังเชื้อกลายพันธุ์ โดยทำการสุ่มตรวจสารพันธุกรรมเชื้อจากทั่วประเทศจำนวน 500 ตัวอย่างต่อสัปดาห์ รวมทั้งเฝ้าระวังและตรวจสายพันธุ์ในผู้เดินทางมาจากประเทศที่มีรายงานเชื้อกลายพันธุ์ ขณะนี้ยังไม่พบสายพันธุ์ C.1.2 โดยสายพันธุ์ที่พบในประเทศไทยร้อยละ 92-93 ยังคงเป็นสายพันธุ์เดลตา
******************************** 31 สิงหาคม 2564
วันเสาร์ที่ 25 กันยายน 2564
นายกรัฐมนตรีมอบหน่วยงานเกี่ยวข้องเร่งแก้ไขกฎระเบียบให้เอื้อต่อการกำจัดขยะติดเชื้อหลังพบมีปัญหาตกค้างจำนวนมากหลายพื้นที่ทั่วประเทศ
นายกรัฐมนตรีมอบหน่วยงานเกี่ยวข้องเร่งแก้ไขกฎระเบียบให้เอื้อต่อการกำจัดขยะติดเชื้อหลังพบมีปัญหาตกค้างจำนวนมากหลายพื้นที่ทั่วประเทศ
วันที่ 25 ก.ย. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับรายงานว่าขณะนี้ได้เกิดปัญหาขยะติดเชื้อตกค้างจำนวนมากในหลายพื้นที่ทั่วประเทศ เนื่องจากสถานการณ์แพร่ระบาดของโรคโควิด-19 ที่เกิดขึ้นตั้งแต่ปี 2563 จนถึงปัจจุบัน ได้ทำให้ให้มีขยะติดเชื้อเพิ่มขึ้นทั้งที่มาจากโรคพยาบาล โรงพยาบาลสนาม ศูนย์พักคอย และการรักษาตัวที่บ้าน (Home Isolation) ซึ่งจำนวนขยะติดเชื้อดังกล่าวเกินศักยภาพของเตาเผาขยะทั้งประเทศที่มีอยู่
นอกจากนี้ ยังพบว่าเกณฑ์ภาครัฐที่เกี่ยวข้องกับการจัดการขยะติดเชื้อที่มีอยู่ยังไม่เอื้ออำนวยให้องค์กรปกครองส่วนท้องถิ่นสามารถดำเนินการกำจัดขยะติดเชื้อได้อย่างเหมาะสมเท่าทันสถานการณ์ จึงทำให้มีขยะติดเชื้อตกค้างอยู่ในพื้นที่ต่างๆ จำนวนมาก
น.ส.ไตรศุลี กล่าวว่า เพื่อแก้ไขปัญหาดังกล่าวอย่างเร่งด่วน นายกรัฐมนตรีจึงมีข้อสั่งการให้หน่วยงานเกี่ยวข้องดำเนินการแก้ไขปัญหาดังกล่าว โดยให้กระทรวงอุตสาหกรรมเร่งดำเนินการแก้ไขปรับปรุงประกาศกระทรวงอุตสาหกรรม เรื่อง การกำจัดสิ่งปฏิกูลหรือวัสดุที่ไม่ใช้แล้ว พ.ศ. 2548 ให้แล้วเสร็จและมีผลบังคับใช้โดยด่วนเพื่อให้โรงงานอุตสาหกรรมและโรงงานผลิตไฟฟ้าสามารถขออนุญาตใช้ขยะติดเชื้อเป็นเชื้อเพลิงได้ ซึ่งทำให้ขยะติดเชื้อที่ตกค้างหน้าเตาเผาถูนำไปเฝาทำลายให้หมดไป
รวมถึงให้กระทรวงพลังงาน กระทรวงสาธารณสุข กระทรวงอุตสาหกรรม การนิคมอุตสาหกรรมแห่งประเทศไทย(กนอ.)และหน่วยงานที่เกี่ยวข้อง เร่งดำเนินการออกกฎกระทรวง ประกาศ ตามกฎหมายที่เกี่ยวข้องเช่นพระราชบัญญัติโรงงาน พ.ศ. 2535 พ.ร.บ.การนิคมอุตสาหกรรมแห่งประเทศไทย พ.ศ. 2522 และ พ.ร.บ.การสาธารณสุข พ.ศ.2535 เพื่อให้สามารถหาแหล่งรับกำจัดขยะติดเชื้อและจัดทำยานพาหนะขนส่งขยะติดเชื้อเพิ่มมากขึ้นได้
“ท่านนายกรัฐมนตรีมีข้อกังวลว่า หากไม่เร่งแก้ไขปัญหาขยะติดเชื้อตกค้าง จะส่งผลกระทบต่อทั้งสิ่งแวดล้อมและสุขภาพของประชาชนในระยะยาว เพราะแม้เวลานี้สถานการณ์ผู้ติดเชื้อโควิดรายใหม่จะคลี่คลายลงบ้างแล้ว แต่ก็ทั่วประเทศยังจำเป็นต้องดำเนินมาตรการป้องกันโรคต่อไปซึ่งจะยังทำให้มีขยะติดเชื้อจำนวนมาก จึงมีข้อสั่งการให้หน่วยงานเกี่ยวข้องเร่งปรับปรุงหลักเกณฑ์ ข้อกฎหมายต่างๆ เพื่อเอื้อต่อการแก้ไขปัญหาให้เร็วที่สุด” น.ส.ไตรศุลี กล่าว
.......
กลุ้มประชาสัมพันธ์และเผยแพร่ สำนักโฆษก
วันอังคารที่ 11 มกราคม 2565
สรรพากรขานรับนโยบายนายกรัฐมนตรี เปิดรับฟังทุกฝ่ายเพื่อหาทางออก
ตามที่ พล.อ.ประยุทธ์ จันทร์โอชา นายกรัฐมนตรีและ รมว.กลาโหม ได้มอบหมายให้กรมสรรพากร เร่งสร้างความชัดเจนในเรื่องของหลักเกณฑ์การคิดคำนวนภาษีจากกำไรการขายหรือการลงทุนในสินทรัพย์ดิจิทัล หรือ คริปโตเคอเรนซี ให้แก่นักลงทุนและประชาชนทั่วไป นั้น
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า “ขณะนี้กรมสรรพากรกำลังเร่งดำเนินการหารือกับทุกฝ่ายที่เกี่ยวข้องเพื่อพิจารณาหาแนวทางในเรื่องของหลักเกณฑ์การคิดภาษีจากกำไรการขายหรือการลงทุนในสินทรัพย์ดิจิทัล หรือ คริปโตเคอเรนซี ให้มีความเหมาะสมและเป็นปัจจุบัน คาดว่าจะแล้วเสร็จ ภายในเดือนมกราคม 2565”
ดร.เอกนิติ นิติทัณฑ์ประภาศ อธิบดีกรมสรรพากร กล่าวเพิ่มเติมว่า “ทางกรมสรรพากรได้เร่งหารือกับหน่วยงานภาครัฐที่เกี่ยวข้อง อาทิ ธนาคารแห่งประเทศไทย สำนักงานคณะกรรมการกำกับหลักทรัพย์และตลาดหลักทรัพย์ เป็นต้น รวมถึงเดินหน้าเปิดรับฟังความคิดเห็นจากภาคเอกชนที่ดำเนินการในเรื่องของสินทรัพย์ดิจิทัล เพื่อนำมาจัดทำแนวทางการปฏิบัติในการเก็บภาษีจากสินทรัพย์ดิจิทัลเพื่อให้เกิดความเหมาะสมกับรูปแบบการลงทุนและบริบทในปัจจุบัน โดยยึดถือประโยชน์สูงสุดกับประชาชน และทุกฝ่ายเป็นสำคัญ
ในช่วงเกือบปีที่ผ่านมา การลงทุนและการแลกเปลี่ยนสินทรัพย์ดิจิทัล หรือ คริปโตเคอเรนซี ของประเทศไทย มีการเติบโตและเปลี่ยนแปลงอย่างก้าวกระโดด ถือได้ว่าเป็นเรื่องใหม่ทั้งสำหรับผู้เสียภาษีและกรมสรรพากร ซึ่งกรมสรรพากรไม่ได้นิ่งนอนใจในเรื่องนี้ ได้มีการศึกษาและประมวลผลต่างๆ มาโดยตลอด แต่ต้องยอมรับว่า เรื่องดังกล่าวเป็นเรื่องที่เกี่ยวข้องกับหลายฝ่าย ซึ่งทางกรมสรรพากรกำลังเร่งดำเนินการเพื่อหาความชัดเจนในเรื่องนี้ อย่างไรก็ดีกรมสรรพากรยังคงยึดแนวทางของการถือเอาผู้เสียภาษีเป็นศูนย์กลาง (Taxpayer – Centric) จึงพร้อมที่จะหาแนวทางปฏิบัติเพื่อสร้างความเป็นธรรมให้แก่นักลงทุนและผู้ที่เกี่ยวข้องจากการถือครองหรือได้รับผลประโยชน์จากสินทรัพย์ดิจิทัลเพื่อส่งเสริมการลงทุน และสร้างแรงขับเคลื่อนทางเศรษฐกิจจากนวัตกรรมทางการเงินดังกล่าวของประเทศต่อไป”
วันพฤหัสบดีที่ 6 มกราคม 2565
รถไฟฟ้าชานเมืองสายสีแดงจัดกิจกรรมส่งเสริมการตลาดในรูปแบบ “ออนไลน์” สุดพิเศษ! ร่วมเฉลิมฉลองวันเด็กแห่งชาติ
รถไฟฟ้าชานเมืองสายสีแดง จัดกิจกรรมส่งเสริมการตลาดในรูปแบบ “ออนไลน์” สุดพิเศษ ! เฉลิมฉลองวันเด็กแห่งชาติ ให้ผู้โดยสารได้ร่วมสนุกโพสต์ภาพในวัยเด็กสุดคิวท์ พร้อมคำขวัญวันเด็กที่ประทับใจ
รถไฟฟ้าชานเมืองสายสีแดง จัดกิจกรรมส่งเสริมการตลาดในรูปแบบ “ออนไลน์” สุดพิเศษ ! เฉลิมฉลองวันเด็กแห่งชาติ ให้ผู้โดยสารได้ร่วมสนุกโพสต์ภาพในวัยเด็กสุดคิวท์ พร้อมคำขวัญวันเด็กที่ประทับใจ ซึ่งเป็นคำขวัญที่คุณคิดเองหรือจากบุคคลที่มีชื่อเสียงใครก็ได้ ลุ้นรับ “จักรยานแอลเอไบซิเคิล รุ่น อี-สปอร์ตี้ 20” จำนวน 11 รางวัล ฟรี !!!!!
นายสุเทพ พันธุ์เพ็ง กรรมการผู้อำนวยการใหญ่ บริษัท รถไฟฟ้า ร.ฟ.ท. จำกัด กระทรวงคมนาคม ผู้ให้บริการรถไฟฟ้าชานเมืองสายสีแดง เปิดเผยว่า ตามสถานการณ์ปกติเมื่อถึงช่วงวันเด็กแห่งชาติในแต่ละปี บริษัทจะมีการจัดกิจกรรมการตลาดเพื่อส่งมอบความสุข และสร้างรอยยิ้มให้แก่เด็กๆ และผู้โดยสารมาโดยตลอด ทว่าในปีนี้ด้วยสถานการณ์การแพร่ระระบาดของไวรัสโควิด-19 ที่กำลังมีแนวโน้มกลับมาเพิ่มสูงขึ้นในปัจจุบัน บริษัทจึงได้ปรับรูปแบบการจัดกิจกรรมการตลาดจากเดิมที่เป็นการจัดกิจกรรมแบบออฟไลน์ เป็นการจัดกิจกรรมส่งเสริมการตลาดในรูปแบบ “ออนไลน์” แทน ด้วยการให้ผู้โดยสารได้ร่วมสนุกโพสต์ภาพวัยเด็กของตัวเอง พร้อมคำขวัญวันเด็กสุดประทับใจ โดยเป็นคำขวัญที่คุณคิดเองหรือจากบุคคลที่มีชื่อเสียงใครก็ได้ ในโพสต์กิจกรรม ซึ่งจะลงในวันที่ 8 มกราคม 2565 ทางเฟสบุค Airport Rail Link ( เฟซบุ๊กเพจปัจจุบันของรถไฟฟ้าชานเมืองสายสีแดง ) ซึ่งภาพ และคำขวัญที่ได้รับการโหวตจากคณะกรรมการมากที่สุด จะได้รับรางวัลจักรยานแอลเอไบซิเคิล รุ่น อี-สปอร์ตี้ 20 จำนวน 11 รางวัล โดยรางวัลจะจัดส่งถึงบ้าน ฟรี! ไม่เสียค่าใช้จ่าย ทั้งนี้ 1 บัญชีเฟสบุคแอคเคาท์สามารถร่วมสนุกได้เพียง 1 สิทธิ์เท่านั้น และการตัดสินของคณะกรรมการถือเป็นที่สิ้นสุด
สำหรับการประกาศรายชื่อผู้ที่ได้รับรางวัล บริษัทจะทำการประกาศผ่านเฟซบุ๊กออฟฟิเชียลเพจของรถไฟฟ้าชานเมืองสายสีแดงเพจใหม่ Red Line BKK ในวันที่ 15 มกราคม 2565
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง
วันจันทร์ที่ 3 มกราคม 2565
ปลัด สธ. แนะหลังปีใหม่ ตรวจ ATK ก่อนเดินทางกลับ ก่อนเข้าทำงาน และในช่วง 14 วัน พร้อมสังเกตอาการ
ปลัดกระทรวงสาธารณสุข เผย พบคลัสเตอร์การติดเชื้อโควิด 19 ในร้านอาหารกึ่งผับหลายแห่งที่ไม่ปฏิบัติตามมาตรการ COVID Free Setting หลังเทศกาลปีใหม่อาจทำให้เกิดการแพร่กระจายเชื้อ แนะตรวจ ATK ก่อนเดินทางกลับและก่อนเข้าทำงาน ใช้มาตรการทำงานที่บ้าน 14 วัน
ปลัดกระทรวงสาธารณสุข เผย พบคลัสเตอร์การติดเชื้อโควิด19 ในร้านอาหารกึ่งผับหลายแห่งที่ไม่ปฏิบัติตามมาตรการ COVID Free Setting หลังเทศกาลปีใหม่อาจทำให้เกิดการแพร่กระจายเชื้อ แนะตรวจ ATKก่อนเดินทางกลับและก่อนเข้าทำงาน ใช้มาตรการทำงานที่บ้าน14 วัน หากต้องทำงานทันทีให้ตรวจ ATK สัปดาห์แรก2 ครั้ง ห่างกันอย่างน้อย 3 วัน งดรวมกลุ่มและสังเกตอาการ 14 วัน กลุ่มเสี่ยงขอให้เร่งเข้ารับการฉีดวัคซีน
วันนี้ (3 มกราคม 2565) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวถึงสถานการณ์โรคโควิด19 ว่า ภาพรวมทั่วโลกมีรายงานผู้ติดเชื้อเพิ่มขึ้น ส่วนผู้เสียชีวิตมีทิศทางลดลงต่อเนื่อง สำหรับประเทศไทยวันนี้พบผู้ป่วยรายใหม่ 2,927 ราย ผู้เสียชีวิต 18 ราย แนวโน้มผู้ติดเชื้อเพิ่มขึ้นสูงกว่าการคาดการณ์เล็กน้อยขณะที่ผู้เสียชีวิตลดลงต่อเนื่องและต่ำกว่าที่คาดการณ์ไว้ ส่วนในกลุ่มผู้เดินทางมาจากต่างประเทศ พบผู้ติดเชื้อ168 รายเป็นชาวต่างชาติ 78% ส่วนใหญ่ผ่านระบบ Test & Go โดยผู้ติดเชื้อส่วนใหญ่ไม่มีอาการหรือมีอาการเพียงเล็กน้อยภาพรวมการฉีดวัคซีนสะสม104,491,859 โดส ความครอบคลุมเข็มหนึ่ง 71.2% เข็มสอง 64.1% และเข็มสาม 9.8%
นายแพทย์เกียรติภูมิ กล่าวต่อว่า จากการติดตามสถานการณ์ พบจุดที่น่าเป็นห่วงคือการแพร่ระบาดลักษณะคลัสเตอร์ในหลายจังหวัดที่มีร้านอาหารกึ่งผับเป็นแหล่งแพร่กระจายเชื้อ จากการติดตามสอบสวนโรคพบว่า ร้านเหล่านี้ไม่ปฏิบัติตามมาตรการCOVID Free Setting คือ มีระบบระบายอากาศไม่ดี จัดที่นั่งแออัด ไม่มีการเว้นระยะห่าง พนักงานไม่สวมหน้ากากอนามัย มีการจำหน่ายสุราและแสดงดนตรี รวมถึงจัดกิจกรรมส่งเสริมการขายต่างๆซึ่งหลังสิ้นสุดเทศกาลปีใหม่ คนกลุ่มนี้อาจได้รับเชื้อโควิด 19 และเมื่อกลับมาเรียนหรือทำงานอาจนำเชื้อมาแพร่กระจายต่อได้ ดังนั้น ก่อนเดินทางกลับขอให้มีการตรวจคัดกรองด้วย ATK และเมื่อกลับมาถึงหากสามารถทำงานที่บ้านได้ให้ทำงานที่บ้านเป็นเวลา 14 วัน แต่หากต้องเริ่มปฏิบัติงานทันทีขอให้ตรวจ ATK ก่อนเข้าทำงาน และในสัปดาห์แรกให้ตรวจ 2 ครั้งห่างกันอย่างน้อย 3 วัน พร้อมทั้งเฝ้าระวังอาการจนครบ 14 วัน และงดการรวมกลุ่มพูดคุย/รับประทานอาหาร หากเกิดการติดเชื้อในโรงงานไม่จำเป็นต้องปิดโรงงาน แต่ขอให้ใช้มาตรการ Bubble & Seal เพื่อไม่ให้เกิดการแพร่กระจายเชื้อออกภายนอก
ทั้งนี้ กระทรวงสาธารณสุขจะประชุมติดตามสถานการณ์ทุกวัน เพื่อปรับมาตรการต่างๆ ให้ทันสถานการณ์ สำหรับประชาชนขอให้ยังคงปฏิบัติตามมาตรการป้องกันตัวเองขั้นสูงสุด หลีกเลี่ยงการไปสถานที่เสี่ยง เช่น ร้านที่ไม่ปฏิบัติตามมาตรการCOVID Free Setting และหากพบขอให้แจ้งเจ้าหน้าที่ฝ่ายปกครองในพื้นที่เพื่อดำเนินการแก้ไขปรับปรุง รวมทั้งขอให้ผู้ที่เป็นกลุ่มเสี่ยง ทั้งผู้สูงอายุ ผู้มีโรคเรื้อรัง สตรีมีครรภ์ ติดต่อขอรับวัคซีนได้ที่สถานพยาบาลของรัฐใกล้บ้าน เนื่องจากข้อมูลทั้งในประเทศและต่างประเทศยืนยันตรงกันว่า การฉีดวัคซีนเข็มกระตุ้นจะช่วยเพิ่มภูมิต้านทานต่อเชื้อโควิด 19 ลดการป่วยหนักและเสียชีวิตได้
************************************** 3 มกราคม 2565
วันอาทิตย์ที่ 10 ตุลาคม 2564
นายกฯ ชื่นชมกระแสตอบรับ Thailand Pavilion ใน World Expo 2020 Dubai นำเสนอความเป็นไทยสู่สายตาชาวโลก ผู้เข้าชมวันละกว่า 8 พัน
นายกฯ ชื่นชมกระแสตอบรับ Thailand Pavilion ใน World Expo 2020 Dubai นำเสนอความเป็นไทยสู่สายตาชาวโลก ผู้เข้าชมวันละกว่า 8 พัน
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีต่อกระแสตอบรับ อาคารแสดงประเทศไทย (Thailand Pavilion) ใน World Expo 2020 Dubai ณ เมืองดูไบ สหรัฐอาหรับเอมิเรตส์ ที่มีผู้เข้าเยี่ยมชมจำนวนมาก เป็นการสะท้อนความนิยมในวัฒนธรรม ความเป็นไทย และนวัตกรรมของไทยที่ไม่แพ้ชาติใดในโลก ซึ่งนายกรัฐมนตรีเชื่อมั่นว่าเมื่อสถานการณ์โควิด – 19 คลี่คลาย ไทยจะเดินหน้าฟื้นฟูทางเศรษฐกิจได้อย่างรวดเร็ว
โฆษกประจำสำนักนายกรัฐมนตรี กล่าวว่า เป็นที่น่าชื่นชมที่ Thailand Pavilion เป็นที่นิยมใน World Expo 2020 Dubai ซึ่งได้เปิดให้เข้าชมตั้งแต่วันที่ 1 ตุลาคม 2564 โดยกระแสตอบรับมีนักท่องเที่ยวสนใจเข้าชมวันละกว่า 8 พันคน และอาหารไทยเป็นที่นิยมจนต้องเข้าคิว มาสคอตที่มีชื่อว่า น้องรักและน้องมะลิ ซึ่งเป็นชื่อมาจากดอกไม้ทั้งสองชนิดก็เป็นที่ชื่นชอบของนักท่องเที่ยวที่มาเยี่ยมชม ในโอกาสนี้นายกรัฐมนตรีได้ขอบคุณผู้มีส่วนร่วมทุกภาคส่วน ทั้งภาครัฐและเอกชนที่ร่วมกันทำงานหนัก กลั่นกรองความคิดจนสร้างเป็นผลงานที่นำเสนอทั้งวัฒนธรรม เอกลักษณ์ความเป็นไทย เชื่อมโยงกับเทคโนโลยี นวัตกรรม และศักยภาพของประเทศไทย ทั้งนี้ เชื่อว่าผลสำเร็จด้านการค้า การลงทุน และการท่องเที่ยวจะเกิดในอนาคตอันใกล้ ทั้งนี้ งาน World Expo 2020 Dubai จะจัดถึงวันที่ 31 มีนาคม 2565
วันพฤหัสบดีที่ 3 มีนาคม 2565
การรถไฟแห่งประเทศไทย มอบน้ำดื่มและผลผลิตจากโครงการต้นแบบสถานี/ซุ้มสวยงาม พืชผักกินได้ แก่องค์กรปกครองส่วนท้องถิ่น
ช่วยเหลือผู้ประสบอุทกภัยในพื้นที่จังหวัดชายแดนใต้
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) เปิดเผยว่า นายนิรุฒ มณีพันธ์ ผู้ว่าการรถไฟแห่งประเทศไทย มีความห่วงใยพี่น้องประชาชนในพื้นที่จังหวัดชายแดนใต้ที่ประสบความเดือดร้อนจากอุทกภัยน้ำท่วม โดยมอบหมายให้ รฟท. จัดกิจกรรมมวลชนสัมพันธ์ นำน้ำดื่มจำนวน 1,200 ขวด และผลผลิตจากโครงการต้นแบบสถานี/ซุ้มสวยงาม พืชผักกินได้ ตามหลักเศรษฐกิจพอเพียง มอบให้แก่ตัวแทนองค์กรปกครองส่วนท้องถิ่นในพื้นที่ ตำบลรือเสาะ อำเภอรือเสาะ จังหวัดนราธิวาส เพื่อส่งต่อความช่วยเหลือไปยังพี่น้องประชาชนที่ได้รับความเดือดร้อนภายในพื้นที่
นอกจากนี้ ยังสั่งการให้เจ้าหน้าที่ ทำหน้าที่เป็นหน่วยงานสนับสนุน คอยประสานให้ความช่วยเหลือแก่พี่น้องประชาชนในพื้นทีจังหวัดชายแดนภาคใต้อย่างต่อเนื่อง ทั้งการเดินทาง ลำเลียงขนส่ง การจัดหาน้ำดื่มสะอาด วัตถุดิบการประกอบอาหาร รวมถึงข้าวของเครื่องใช้ที่จำเป็นต่อการดำรงชีวิต
ทั้งนี้ ที่ผ่านมา ผู้ว่า รฟท. มีนโยบายสนับสนุนให้ รฟท. ดำเนินกิจกรรมสาธารณะที่เป็นประโยชน์ต่อชุมชนอย่างต่อเนื่อง เพื่อสร้างความสัมพันธ์อันดีระหว่างรฟท. กับชุมชนพื้นที่โดยรอบทางรถไฟ รวมถึงพี่น้องประชาชนในพื้นที่ชายแดนใต้ ตลอดจนมุ่งสร้างการมีส่วนร่วมจากชุมชน โดยเปิดรับฟังความคิดเห็นจากทุกภาคส่วน เพื่อนำมาพัฒนาต่อยอดการให้บริการเดินรถ รวมถึงกิจกรรมด้านอื่นในทุกมิติ ให้เกิดประโยชน์สูงสุดต่อประชาชนส่วนรวม
วันพุธที่ 8 มิถุนายน 2565
กรมทางหลวง ดำเนินโครงการก่อสร้างขยายทางหลวงหมายเลข 3  สายตราด - หาดเล็ก จังหวัดตราด 4 ช่องจราจร แล้วเสร็จตลอดสาย รองรับระบบการขนส่งโลจิสติกส์ระหว่างประเทศไทย - กัมพูชา
ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ”
กรมทางหลวง (ทล.) กระทรวงคมนาคม โดยสำนักก่อสร้างทางที่ 2 ดำเนินการก่อสร้างขยายทางหลวงหมายเลข 3 สายตราด - หาดเล็ก ตอนทางแยกเข้าตำบลไม้รูด - บ้านคลองจาก เป็น 4 ช่องจราจร แล้วเสร็จ ระหว่าง กม. ที่ 454+390 - 477+840 ระยะทางยาวประมาณ 23.45 กิโลเมตร ในพื้นที่อำเภอคลองใหญ่ จังหวัดตราด ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการพัฒนาโครงข่ายทางหลวงและมาตรฐานความปลอดภัยในเส้นทาง โครงการก่อสร้างขยายตอนทางแยกเข้าตำบลไม้รูด - บ้านคลองจาก ในพื้นที่อำเภอคลองใหญ่ จังหวัดตราด เป็นตอนสุดท้ายของการขยายช่องจราจรของทางหลวงหมายเลข 3 สายตราด - หาดเล็ก ซึ่งเป็นทางหลวงที่มีความสำคัญของจังหวัดตราด โดยเฉพาะด้านการสัญจรของประชาชน ในพื้นที่และการขนส่งสินค้า รวมไปถึงมีความสำคัญในระดับประเทศ เป็นประตูการค้าชายแดน มีด่านการค้าบ้านหาดเล็ก ซึ่งมีศักยภาพในการเป็นศูนย์กระจายสินค้า สามารถเชื่อมโยงกับเขตเศรษฐกิจพิเศษเกาะกง ราชอาณาจักรกัมพูชา ทำให้มีอัตราการเพิ่มขึ้นของปริมาณรถที่เข้ามาใช้เส้นทางสูงขึ้นอย่างต่อเนื่อง จึงได้ทำการก่อสร้างขยายช่องจราจรจาก 2 ช่องจราจร เป็น 4 ช่องจราจร ลักษณะการก่อสร้าง สายตราด - หาดเล็ก ตอนทางแยกเข้า ตำบลไม้รูด - บ้านคลองจาก เป็นงานก่อสร้างขยายช่องจราจร เริ่มต้นก่อสร้างที่ กม. 454+390 ที่ตำบลไม้รูด อำเภอคลองใหญ่ จังหวัดตราด และสิ้นสุดที่ กม. 477+840 ระยะทางประมาณ 23.45 กิโลเมตร ก่อสร้างเป็นมาตรฐานทางชั้นพิเศษ ขยายคันทางจาก 2 ช่องจราจร เป็น 4 ช่องจราจร (ไป - กลับ ข้างละ 2 ช่องจราจร) กว้างช่องละ 3.5 เมตร ผิวทางและไหล่ทางเป็นแอสฟัลท์คอนกรีต ไหล่ทางด้านนอกกว้าง 2.5 เมตร แบ่งทิศทางจราจรด้วยเกาะกลาง พร้อมติดตั้งไฟฟ้าแสงสว่าง ไฟสัญญาณจราจร ไฟกระพริบบนทางหลวง งบประมาณ 985,471,490 บาท
ทั้งนี้ เมื่อโครงการดังกล่าวก่อสร้างแล้วเสร็จจะทำให้ทางหลวงหมายเลข 3 สายตราด - หาดเล็ก เป็น 4 ช่องจราจร ตลอดสาย เป็นการส่งเสริมเศรษฐกิจของภาคตะวันออก ทำให้เกิดการพัฒนาเศรษฐกิจสังคมของจังหวัดใกล้เคียง รองรับการขยายของตัวเมืองและการขนส่งสินค้าและผู้โดยสาร ระหว่างประเทศไทย - กัมพูชา อีกทั้งยังเป็นโครงสร้างพื้นฐานสำคัญที่จะช่วยพัฒนาคุณภาพชีวิตความเป็นอยู่ของประชาชนในภูมิภาคให้ดีขึ้น ทล. ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
วันจันทร์ที่ 27 กันยายน 2564
สปสช.ห่วงผู้ป่วยสิทธิบัตรทองพื้นที่น้ำท่วม จัดระบบให้รักษาต่อเนื่อง น้ำยาล้างไตส่งถึงบ้าน
สปสช.ห่วงผู้ป่วยสิทธิบัตรทองในพื้นที่ประสบอุทกภัย จัดระบบให้รักษาต่อเนื่อง เข้ารักษานอก รพ.ตามสิทธิได้โดยไม่เสียค่าใช้จ่าย ส่วน รพ.เรียกเก็บค่าใช้จ่ายมาที่ สปสช. พร้อมจัดส่งน้ำยาล้างไตถึงบ้านผู้ป่วยได้ตามปกติ
นพ.จเด็จ ธรรมธัชอารี เลขาธิการสำนักงานหลักประกันสุขภาพแห่งชาติ (สปสช.) กล่าวว่า จากสถานการณ์อุทกภัยที่เกิดในหลายจังหวัดขณะนี้ ทั้งการเกิดน้ำท่วมฉับพลัน และน้ำป่าไหลหลากนั้น นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขได้สั่งการให้ สปสช.ให้ความช่วยเหลือประชาชนและโรงพยาบาลที่ได้รับผลกระทบ และกำชับให้จัดระบบเพื่อให้ผู้ป่วยได้รับบริการต่อเนื่อง
ในส่วนผู้ป่วยที่ล้างไตทางช่องท้องนั้น สปสช.มีระบบส่งน้ำยาล้างไตถึงบ้านและมีจำนวนเก็บสำรองได้มากเพียงพอ จากการติดตามสถานการณ์ร่วมกับองค์การเภสัชกรรม และบริษัท ไปรษณีย์ไทย ดิสทริบิวชั่น จำกัด ยังไม่พบปัญหาผู้ป่วยขาดน้ำยาล้างไตและยังไม่มีหน่วยบริการใดแจ้งปัญหาเข้ามา ซึ่งน้ำยาล้างไตที่บ้านผู้ป่วยยังมีเพียงพอ และผู้ป่วยที่ต้องฟอกไตด้วยเครื่องไตเทียม ซึ่งต้องไปฟอกที่ รพ.นั้น ทาง รพ.และ สปสช.ได้จัดระบบเฝ้าระวังอย่างใกล้ชิด หากที่ไหนมีปัญหาก็สามารถหา รพ.สำรองให้ได้ทันที
นพ.จเด็จ กล่าวต่อว่า สำหรับประชาชนทั่วไปนั้น ตามหลักเกณฑ์ระบบหลักประกันสุขภาพแห่งชาติผู้ป่วยจะต้องรับบริการยังหน่วยบริการที่ขึ้นทะเบียนไว้ แต่ในกรณีภาวะฉุกเฉิน บอร์ด สปสช.ได้เคยมีมติร่วมกันให้ผู้ป่วยที่อยู่ในพื้นที่สามารถรับบริการรักษายังหน่วยบริการสาธารณสุขโดยไม่เสียค่าใช้จ่าย และหน่วยบริการที่ให้บริการสามารถทำเรื่องเบิกค่าใช้จ่ายมาที่ สปสช.ได้ตามเกณฑ์ฉุกเฉิน เพื่ออำนวยความสะดวกให้ผู้ป่วยที่อยู่ในพื้นที่ โดยเฉพาะผู้ป่วยเรื้อรังที่ต้องรักษาดูแลต่อเนื่องสามารถเข้าถึงบริการได้ ซึ่ง สปสช.ในแต่ละเขตพื้นที่ได้ประสานงานกองทุนหลักประกันสุขภาพท้องถิ่น (กปท.) แต่ละ อบต.และเทศบาล ประสานเรื่องการรับส่งผู้ป่วยที่ต้องเข้ารับการรักษาต่อเนื่องแล้ว
เลขาธิการ สปสช. กล่าวต่อว่า นอกจากนั้น สปสช.ได้ทำหนังสือแจ้งหน่วยบริการในระบบหลักประกันสุขภาพแห่งชาติ เรื่องการขอรับค่าใช้จ่ายเพื่อบริการสาธารณสุขกรณีเกิดอุทกภัยในพื้นที่ต่างๆ ที่ให้บริการผู้ป่วยในช่วงน้ำท่วม ให้บริการโดยไม่คิดมูลค่า และสามารถเบิกงบประมาณจาก สปสช.ได้ โดยผู้ป่วยสิทธิบัตรทองในพื้นที่ประสบภัยน้ำท่วมสามารถใช้บริการที่หน่วยบริการหรือสถานพยาบาลที่ไม่ใช่หน่วยบริการตามสิทธิได้ โดยไม่เสียค่าใช้จ่าย ซึ่งทางหน่วยบริการจะเบิกค่าใช้จ่ายจาก สปสช.ตามขั้นตอนต่อไป โดยหน่วยบริการจะบันทึกรหัสโครงการพิเศษ X38000 อุทกภัยน้ำท่วม ทั้งผู้ป่วยในและผู้ป่วยนอก เพื่อเบิกจ่ายกับ สปสช.ต่อไป
//////////27 กันยายน 2564
วันอังคารที่ 22 กุมภาพันธ์ 2565
​The Official Visit of Prime Minister of Malaysia to Thailand during 24 – 26 February 2022
​The Official Visit of Prime Minister of Malaysia to Thailand during 24 – 26 February 2022
Government Spokesperson Thanakorn Wangboonkongchana disclosed that the Honourable Dato’ Sri Ismail Sabri Yaakob, Prime Minister of Malaysia, will pay an Official Visit to Thailand as Guest of the Royal Thai Government during 24 – 26 February 2022. This will also be his introductory visit in line with ASEAN tradition for new leaders assuming office.
During his visit, Prime Minister of Malaysia will have a bilateral meeting with H.E. General Prayut Chan-o-cha, Prime Minister of the Kingdom of Thailand and Defense Minister, at Government House on 25 February 2022. This visit will be an opportunity for the two leaders to discuss ways to further advance bilateral cooperation between the two neighboring countries, particularly to reinvigorate the economies of both countries which have been affected by the COVID-19 pandemic. They will also exchange views on strengthening collaboration in areas of mutual importance, such as security, economic partnership and connectivity along the border areas, as well as cooperation within ASEAN and other multilateral frameworks.
วันจันทร์ที่ 20 ธันวาคม 2564
การประชุมศูนย์บริหารสถานการณ์วิกฤติกระทรวงอุตสาหกรรม (Crisis Management Center: CMC)
นายเดชา จาตุธนานันท์ ผู้ตรวจราชการกระทรวงอุตสาหกรรม เป็นประธานการประชุมศูนย์บริหารสถานการณ์วิกฤติกระทรวงอุตสาหกรรม (Crisis Management Center: CMC) ครั้งที่ 3/2564
การประชุมศูนย์บริหารสถานการณ์วิกฤติกระทรวงอุตสาหกรรม (Crisis Management Center: CMC)
วันนี้ (20 ธันวาคม 2564) นายเดชา จาตุธนานันท์ ผู้ตรวจราชการกระทรวงอุตสาหกรรม เป็นประธานการประชุมศูนย์บริหารสถานการณ์วิกฤติกระทรวงอุตสาหกรรม (Crisis Management Center: CMC) ครั้งที่ 3/2564 โดยที่ประชุมได้ร่วมกันพิจารณามาตรการป้องกันโรคโควิด - 19 ของเจ้าหน้าที่ในหน่วยงานภายใต้กำกับกระทรวงอุตสาหกรรม ผู้ประกอบการและแรงงาน ในการเดินทางกลับภูมิลำเนาในช่วงเทศกาลปีใหม่ การขับเคลื่อนมาตรการ Bubble and Seal ในสถานประกอบกิจการโรงงาน ณ ห้องประชุม ชุณหะวัณ ชั้น 3 และผ่านระบบ ZOOM Meeting
วันพุธที่ 20 เมษายน 2565
กรมบัญชีกลางพร้อมจ่ายเงินสงเคราะห์เพื่อการยังชีพแก่ผู้สูงอายุที่มีรายได้น้อยเข้าบัตรสวัสดิการแห่งรัฐ ในวันที่ 23 เม.ย.65
กรมบัญชีกลางกำหนดการโอนเงินสงเคราะห์ฯ เข้ากระเป๋าเงินอิเล็กทรอนิกส์ (e-Money) ในบัตรสวัสดิการแห่งรัฐของผู้มีสิทธิที่มีอายุครบ 60 ปีบริบูรณ์ขึ้นไป
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่กรมกิจการผู้สูงอายุ กระทรวงการพัฒนาสังคมและความมั่นคงของมนุษย์ ได้แจ้งมติคณะกรรมการบริหารกองทุนผู้สูงอายุ ครั้งที่ 3/2565 เมื่อวันที่ 24 มีนาคม 2565 อนุมัติแนวทางการจ่ายเงินสงเคราะห์เพื่อการยังชีพแก่ผู้สูงอายุที่มีรายได้น้อยที่ได้รับสิทธิในโครงการลงทะเบียนเพื่อสวัสดิการแห่งรัฐ ในปีงบประมาณ พ.ศ.2565 ให้จ่ายเงินสงเคราะห์ฯ ในอัตราการจ่ายเดิม คือ ผู้สูงอายุที่มีรายได้ไม่เกิน 30,000 บาทต่อปี ได้รับเงินสงเคราะห์ฯ 100 บาทต่อเดือน และผู้สูงอายุที่มีรายได้มากกว่า 30,000 - 100,000 บาทต่อปี ได้รับเงินสงเคราะห์ฯ 50 บาทต่อเดือน โดยให้จ่ายเป็นจำนวน 10 เดือน งวดแรกสำหรับเดือนตุลาคม 2564 - กุมภาพันธ์ 2565 จะจ่ายในเดือนเมษายน 2565 และงวดถัดไปจะจ่ายเป็นรายเดือนตั้งแต่เดือนพฤษภาคม - กันยายน 2565
กรมบัญชีกลางกำหนดการโอนเงินสงเคราะห์ฯ เข้ากระเป๋าเงินอิเล็กทรอนิกส์ (e-Money) ในบัตรสวัสดิการแห่งรัฐของผู้มีสิทธิที่มีอายุครบ 60 ปีบริบูรณ์ขึ้นไป ก่อนเดือนที่ได้รับสิทธิเงินสงเคราะห์ฯ ดังนี้
งวดที่จ่าย เดือนที่ได้รับสิทธิ   วันที่โอนเงินเข้าบัตรสวัสดิการแห่งรัฐ
1 ตุลาคม 2564 - กุมภาพันธ์ 2565 (5 เดือน) 23 เมษายน 2565
2 มีนาคม 2565   15 พฤษภาคม 2565
3 เมษายน 2565   15 มิถุนายน 2565
4 พฤษภาคม 2565   15 กรกฎาคม 2565
5 มิถุนายน 2565   15 สิงหาคม 2565
6 กรกฎาคม 2565   15 กันยายน 2565
ซึ่งวงเงินดังกล่าว สามารถใช้ชำระค่าสินค้าหรือบริการผ่านเครื่องรับชำระเงินอิเล็กทรอนิกส์ (เครื่อง EDC) หรือแอปพลิเคชัน “ถุงเงินประชารัฐ” ที่ร้านธงฟ้าราคาประหยัดพัฒนาเศรษฐกิจท้องถิ่น หรือร้านค้าประชารัฐของกองทุนหมู่บ้านและชุมชนเมือง รวมทั้งสามารถถอนเป็นเงินสดได้ที่ตู้ ATM ของธนาคารกรุงไทย หรือสาขาของธนาคารกรุงไทย ทั้งนี้ หากมีข้อสงสัยสามารถสอบถามรายละเอียดเพิ่มเติมได้ที่ Call Center ศูนย์ลูกค้าสัมพันธ์บัตรสวัสดิการแห่งรัฐ 0 2109 2345 และ Call Center กรมบัญชีกลาง 0 2270 6400 ในวัน และเวลาราชการ โฆษกกรมบัญชีกลาง กล่าว
วันพฤหัสบดีที่ 29 กรกฎาคม 2564
​มท.1 สั่งการผู้ว่าฯ ทุกจังหวัด ติดตามสถานการณ์สภาพอากาศอย่างต่อเนื่อง และแจ้งเตือนประชาชนผ่านทุกช่องทาง พร้อมให้ความช่วยเหลือผู้ประสบภัยอย่างรวดเร็วและทันท่วงที
​มท.1 สั่งการผู้ว่าฯ ทุกจังหวัด ติดตามสถานการณ์สภาพอากาศอย่างต่อเนื่อง และแจ้งเตือนประชาชนผ่านทุกช่องทาง พร้อมให้ความช่วยเหลือผู้ประสบภัยอย่างรวดเร็วและทันท่วงที
วันนี้ (29 ก.ค.64) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการป้องกันและบรรเทาสาธารณภัยแห่งชาติ เปิดเผยว่า จากการติดตามการคาดหมายลักษณะอากาศจากกรมอุตุนิยมวิทยาพบว่า ช่วงปลายเดือนกรกฎาคม - กันยายน 2564 บริเวณประเทศไทยจะได้รับอิทธิพลจากมรสุมตะวันตกเฉียงใต้ที่พัดปกคลุมประเทศไทย และอาจมีพายุหมุนเขตร้อนเคลื่อนเข้ามาใกล้ พาดผ่านประเทศไทยตอนบน ส่งผลให้บริเวณประเทศไทยจะมีฝนตกหนาแน่น กับมีฝนตกหนักถึงหนักมากบางพื้นที่ อาจทำให้เกิดสถานการณ์น้ำท่วมฉับพลัน น้ำป่าไหลหลาก น้ำล้นตลิ่ง และดินถล่ม
พลเอก อนุพงษ์ เผ่าจินดา กล่าวว่า เพื่อให้การแจ้งเตือนภัยล่วงหน้าเป็นไปอย่างมีประสิทธิภาพและทันต่อสถานการณ์ จึงได้สั่งการไปยังผู้ว่าราชการจังหวัดทุกจังหวัดในฐานะผู้อำนวยการกองอำนวยการป้องกันและบรรเทาสาธารณภัยจังหวัด ดำเนินการให้คณะทำงานติดตามสถานการณ์ของจังหวัด เฝ้าระวังติดตามสถานการณ์ สภาวะอากาศ และปัจจัยเสี่ยงอื่น ๆ ในพื้นที่ เช่น ปริมาณฝนสะสม ระดับน้ำในแม่น้ำ ลำคลอง การระบายน้ำของอ่างเก็บน้ำ และสถานการณ์น้ำของจังหวัดต้นน้ำ ฯลฯ รวมถึงติดตามข้อมูลข่าวสารการพยากรณ์อากาศ การแจ้งเตือนภัยจากหน่วยงานต่าง ๆ อย่างใกล้ชิด พร้อมทั้งวิเคราะห์ ประเมินสถานการณ์ และผลกระทบจากภัยพิบัติที่อาจเกิดขึ้น โดยหากประเมินสถานการณ์แล้วมีความเสี่ยงที่จะเกิดสถานการณ์อุทกภัย วาตภัย และดินถล่ม ให้แจ้งเตือนภัยไปยังกองอำนวยการป้องกันและบรรเทาสาธารณภัยแต่ละระดับ ดำเนินการปฏิบัติตามแผนเผชิญเหตุ พร้อมทั้งสร้างการรับรู้ให้กับประชาชน โดยติดตามสถานการณ์และการแจ้งเตือนภัยจากหน่วยงานราชการอย่างต่อเนื่อง และแจ้งเตือนประชาชน อาสาสมัครเครือข่ายแจ้งเตือนภัย ผู้นำชุมชน ผู้ปกครองท้องที่ ในทุกช่องทาง ทั้งรูปแบบที่เป็นทางการและไม่เป็นทางการ เช่น หอเตือนภัย หอกระจายข่าวประจำหมู่บ้าน สื่อสังคมออนไลน์ วิทยุชุมชน เสียงตามสาย รถประชาสัมพันธ์ เป็นต้น เพื่อให้ประชาชนได้รับทราบข้อมูลข่าวสารที่ถูกต้องรวดเร็ว และให้ผู้อำนวยการจังหวัด/อำเภอ/ท้องถิ่น พิจารณาใช้อุปกรณ์เตือนภัยที่มีในพื้นที่ เช่น หอเตือนภัย หอกระจายข่าว หอกระจายข่าวประจำหมู่บ้าน เสียงตามสาย โดยหากจังหวัดร่วมกับหน่วยงานในพื้นที่วิเคราะห์ประเมินสถานการณ์แล้ว คาดว่าจะเกิดภัยพิบัติ ให้ใช้อุปกรณ์เตือนภัยในพื้นที่เพื่อแจ้งเตือนประชาชน นอกจากนี้ ให้ผู้อำนวยการจังหวัด/อำเภอ/ท้องถิ่น เตรียมความพร้อมบุคลากร ทรัพยากร เครื่องจักรกลสาธารณภัย เพื่อให้ความช่วยเหลือประชาชนผู้ประสบภัยเป็นไปอย่างรวดเร็วและทันท่วงที
วันอังคารที่ 13 กรกฎาคม 2564
ครม.ขยายเวลายกเว้นค่าธรรมเนียมรายปีสถานประกอบการเพื่อสุขภาพออกไปอีก 1 ปี และยกเว้นค่าธรรมเนียมสถานดูแลผู้สูงอายุ 2 ปี คาดรัฐสูญรายได้ 6.64 ล้านบาท
ครม.ขยายเวลายกเว้นค่าธรรมเนียมรายปีสถานประกอบการเพื่อสุขภาพออกไปอีก 1 ปี และยกเว้นค่าธรรมเนียมสถานดูแลผู้สูงอายุ 2 ปี คาดรัฐสูญรายได้ 6.64 ล้านบาท
น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี(ครม.)อนุมัติหลักการร่างกฎกระทรวงยกเว้นค่าธรรมเนียมการประกอบกิจการสถานประกอบการเพื่อสุขภาพรายปี ซึ่งมีสาระสำคัญเป็นการกำหนดให้ยกเว้นค่าธรรมเนียมการประกอบกิจการสถานประกอบการเพื่อสุขภาพรายปีแก่ผู้รับอนุญาตประกอบกิจการสปาและกิจการนวดเพื่อสุขภาพหรือเพื่อเสริมความงามออกไปอีกเป็นระยะเวลา 1 ปี
ทั้งนี้ ตั้งแต่วันที่ 18มีนาคม 2564 ถึงวันที่ 17 มีนาคม2565 และกำหนดให้ยกเว้นค่าธรรมเนียมการประกอบกิจการแก่การดูแลผู้สูงอายุหรือผู้มีภาวะพึ่งพิงแก่ผู้รับอนุญาตประกอบกิจการการดูแลผู้สูงอายุหรือผู้มีภาวะพึ่งพิงเป็นระยะเวลา 2 ปี นับตั้งแต่ร่างกฎกระทรวงฉบับนี้มีผลบังคับใช้
สำหรับค่าธรรมเนียมกิจการสปาอยู่ที่ปีละ 1,000 บาท กิจการนวดเพื่อสุขภาพหรือเสริมความงามปีละ 500 บาท และกิจการการดูแลผู้สูงอายุหรือผู้มีภาวะพึ่งพิงโดยมีการพักค้างคืนปีละ 1,000 บาท โดยมีสถานประกอบการประเภทกิจการสปาจำนวน 905 แห่ง กิจการนวดเพื่อสุขภาพและเพื่อเสริมความงาม จำวน 10,934 แห่ง และกิจการการดูแลผู้สูงอายุหรือผู้มีภาวะพึ่งพิง จำนวน 138 แห่ง
ประมาณการว่าจะทำให้รัฐสูญเสียรายได้จากการเรียกเก็บค่าธรรมเนียมในครั้งนี้รวมเป็นเงินทั้งสิ้น 6,640,000 บาท แต่จะเป็นการช่วยเหลือเยียวยาและลดภาระและบรรเทาผลกระทบให้แก่ผู้ประกอบการกิจการสถานประกอบการเพื่อสุขภาพที่ได้รับผลกระทบจากการระบาดของโรคติดเชื้อไวรัสโคโรนา 2019(โควิด-19) ซึ่งจะส่งผลดีต่อระบบเศรษฐกิจต่อไป
วันอังคารที่ 21 มิถุนายน 2565
ครม. อนุมัติการขอรับการจัดสรรงบฯ ปี 65 งบกลาง รายการสำรองจ่ายเพื่อกรณีฉุกเฉินหรือจำเป็น ครั้งที่ 2 วงเงิน 2,039.21 ล้านบาท
ครม. อนุมัติการขอรับการจัดสรรงบฯ ปี 65 งบกลาง รายการสำรองจ่ายเพื่อกรณีฉุกเฉินหรือจำเป็น ครั้งที่ 2 วงเงิน 2,039.21 ล้านบาท
วันที่ 21 มิถุนายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า คณะรัฐมนตรีอนุมัติการขอรับจัดสรรงบประมาณรายจ่ายประจำปีงบประมาณ พ.ศ.2565 งบกลาง รายการเงินสำรองจ่ายเพื่อกรณีฉุกเฉินหรือจำเป็น ครั้งที่ 2 วงเงิน 2,039.21 ล้านบาท เพื่อฟื้นฟูโครงสร้างพื้นฐานที่ได้รับความเสียหายจากอุทกภัยและภัยพิบัติ (จำนวน 23 จังหวัด) ของกรมทางหลวงและกรมทางหลวงชนบท
นางสาวรัชดาฯ กล่าวว่า เพื่อดำเนินการฟื้นฟูโครงสร้างพื้นฐานที่ได้รับความเสียหายจากอุทกภัยในพื้นที่ 23 จังหวัด ตามประกาศเป็นพื้นที่ประสบภัยของกระทรวงมหาดไทย รวมทั้งสิ้น จำนวน 98 รายการ โดยนายกรัฐมนตรีได้พิจารณาเห็นชอบให้กระทรวงคมนาคม ใช้งบฯ ปี 65 เพื่อซ่อมแซม บูรณะทางหลวงแผ่นดิน ทางหลวงชนบท และโครงสร้างพื้นฐานอื่น ๆ ภายในวงเงิน 2,039.21 ล้านบาท ประกอบด้วย งานบูรณะทางหลวงแผ่นดินของกรมทางหลวง จำนวน 73 รายการ วงเงิน 1,536.30 ล้านบาท ครอบคลุมพื้นที่ 20 จังหวัด ได้แก่ ภาคเหนือ 2 จังหวัด (เชียงราย แพร่) ภาคตะวันออกเฉียงเหนือ 7 จังหวัด (ขอนแก่น ชัยภูมิ นครราชสีมา บุรีรัมย์ มหาสารคาม เลย ศรีสะเกษ) ภาคกลาง 7 จังหวัด (นครสวรรค์ พระนครศรีอยุธยา เพชรบูรณ์ ลพบุรี สมุทรปราการ อ่างทอง อุทัยธานี) ภาคตะวันตก 1 จังหวัด (ตาก) ภาคตะวันออก 1 จังหวัด (ปราจีนบุรี) และภาคใต้ 2 จังหวัด (ชุมพร สุราษฏร์ธานี) โดยมีขอบเขตงาน อาทิ ซ่อมแซมสะพานและก่อสร้างสะพานใหม่ ซ่อมแซมดินสไลด์ เป็นต้น
และงานบูรณะทางหลวงชนบทและโครงสร้างพื้นฐานของทางหลวงชนบท จำนวน 25 รายการ วงเงิน 502.91 ล้านบาท ครอบคลุมพื้นที่ 15 จังหวัด ได้แก่ ภาคตะวันออกเฉียงเหนือ 6 จังหวัด (ชัยภุมิ นครราชสีมา บุรีรัมย์ สุรินทร์ เลย ศรีสะเกษ) ภาคกลาง 6 จังหวัด (นครสรววรค์ พระนครศรีอยุธยา ลพบุรี สุโขทัย อ่างทอง และอุทัยธานี) ภาคตะวันตก 1 จังหวัด (ตาก) ภาคใต้ 2 จังหวัด (ชุมพร ระนอง)
โดยมีขอบเขตงานซ่อมแซม/บูรณะ อาทิ ซ่อมแซมโครงสร้างทางจากอุทกภัย ซ่อมแซมระบบระบายน้ำที่ชำรุดเสียหาย เป็นต้น
ทั้งนี้ คาดว่าทุกสายทางจะสามารถดำเนินการให้แล้วเสร็จได้ภายในระยะเวลา 5 เดือน
วันศุกร์ที่ 10 ธันวาคม 2564
รองนายกรัฐมนตรี “อนุทิน” เตรียมลงพื้นที่นครพนมร่วม “Kick of กัญชาริมโขง”
รองนายกรัฐมนตรี “อนุทิน” เตรียมลงพื้นที่นครพนมร่วม “Kick of กัญชาริมโขง” เชื่อมโยงกัญชากับการท่องเที่ยว สู่โมเดลเศรษฐกิจสร้างรายได้ท้องถิ่น เดินหน้าศึกษาวิจัยรอบด้านพร้อมเปรียบเทียบแนวนโยบายกับต่างประเทศ
วันที่ 10 ธ.ค. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า จากที่รัฐบาลมีนโยบายส่งเสริมการปลูกพืชทางเลือก ซึ่งรวมถึงการผลักดันกัญชาทางการแพทย์ โดยการทยอยปลดล็อคข้อกฎหมาย ส่งเสริมการวิจัยและพัฒนาเพื่อเป็นฐานสำคัญให้มีการต่อยอดทางเศรษฐกิจได้นั้น ขณะนี้ได้ขยายไปสู่การเชื่อมโยงกับภาคการท่องเที่ยว
ในวันเสาร์ ที่ 11 ธ.ค. 2564 กระทรวงสาธารณสุขได้ร่วมกับกระทรวงการท่องเที่ยวและกีฬา จังหวัดและหน่วยงานท้องถิ่นในจังหวัดนครพนมจัดงาน “Kick off กัญชาริมฝั่งโขง” ที่ถนนสวรรค์ชายโขง หมู่บ้าน8ชนเผ่า อำเภอเมือง จังหวัดนครพนม ซึ่งจะเป็นต้นแบบการเชื่อมโยงระหว่างภาคการเกษตร สาธารณสุขกับภาคการท่องเที่ยว เป็นโมเดลการสร้างรายได้ให้ชุมชนและท้องถิ่น
ทั้งนี้ นายอนุทิน ชาญวีรกูล รองนายกรัฐมนตรีและรมว.สาธารณสุข จะเป็นประธานในงาน Kick off กัญชาริมฝั่งโขง และมีผู้บริหารระดับสูงจากหน่วยงานต่างๆ ซึ่งภายในงานจะประกอบไปด้วยหลายกิจกรรม เช่น ปล่อยรถตู้ รถทัวร์ เส้นทางการท่องเที่ยวสายกัญชานครพนม การออกบูธการท่องเที่ยวเชิงสุขภาพ บูธคลินิกกัญชาทางการแพทย์ การให้ความรู้การปลูกและแปรรูปกัญชา ตลาดนัดกัญชาชุมชน บูธเครือข่ายหมอชาวบานในการรักษาสูตรตำรับกัญชา บูธกัญชา Thai stick บ้านต้าย อำเภอโพนวรรค์ บูธจำหน่ายสินค้า ผลิตภัณฑ์จากวิสาหกิจชุมชน
“Kick off กัญชาริมฝั่งโขง ที่จังหวัดนครพนมจะรวมทุกเรื่องเกี่ยวกับพืชกัญชาให้ผู้ที่สนใจมาศึกษาข้อมูล และได้เห็นว่ากัญชาทางการแพทย์ที่ถูกกฎหมายสามารถต่อยอดเป็นพืชเศรษฐกิจทั้งทางการแพทย์และการท่องเที่ยว เป็นโมเดลต้นแบบให้พื้นที่อื่นๆ ของประเทศนำไปพัฒนาต่อยอดได้” น.ส.ไตรศุลี กล่าว
น.ส.ไตรศุลี กล่าวว่า รัฐบาลมุ่งมั่นในการผลักดันให้กัญชาเป็นพืชเศรษฐกิจที่สำคัญ โดยมีการศึกษาวิจัยที่รอบด้าน รวมถึงศึกษาเปรียบเทียบกับแนวนโยบายของต่างประเทศ ซึ่งในช่วงการเข้าร่วมการประชุมสมัชชาอนามัยโลก สมัยพิเศษ ที่นครเจนีวา สมาพันธรัฐสวิส เมื่อต้นเดือนธ.ค.ที่ผ่านมา นายอนุทิน พร้อมคณะผู้บริหารกระทรวงสาธารณสุข ได้หารือทวิภาคีกับ Ms. Ruth Dreifuss อดีตประธานาธิบดีแห่งสมาพันธรัฐสวิส และอดีตประธานคณะกรรมการนโยบายยาเสพติดโลกเพื่อแลกเปลี่ยนประสบการณ์ด้านนโยบายที่เกี่ยวข้องกับการใช้ยาเสพติด (Drug Policy) เพื่อนำไปสู่การพิจารณาปรับปรุงเชิงนโยบายที่เกี่ยวข้อง
ในการหารือรองนายกรัฐมนตรี ได้กล่าวถึงการขับเคลื่อนนโยบายกัญชาทางการแพทย์ในประเทศไทยตลอดจนการเพิ่มโอกาสทางเศรษฐกิจ และได้รับทราบเกี่ยวกับนโยบายกัญชาในสมาพันธรัฐสวิสว่า เมื่อเดือนมิ.ย. 2563 สภาแหงชาติได้ผ่านการรับรอง โครงการนำร่องอนุญาตใหประชาชนชาวสวิสใชกัญชาเพื่อสันทนาการ เพื่อศึกษา สภาพตลาดของกัญชา ซึ่งจะนำไปสู่การจำกัดการซื้อขายกัญชาอย่างผิดกฎหมาย รวมถึงเพื่อหา ข้อเท็จจริงถึงผลกระทบของกัญชาที่มีต่อสังคม
การทดลองมีขึ้นในเมืองใหญ่ของประเทศ เช่น บาเซิล เบิร์น บีล เจนีวา และซูริค ซึ่งประชาชนชาวสวิสที่จะเข้ารวมต้องมีอายุ 18 ปีขึ้นไป โดยการทดลองได้เริ่มเมื่อเดือนพ.ค. 2564 และผลการทดลองจะนำไปอภิปรายว่าสมาพันธรัฐสวิส จะอนุญาตให้เปิดเสรีการใชกัญชาเพื่อสันทนาการหรือไม่ต่อไป
วันศุกร์ที่ 23 กรกฎาคม 2564
ศบศ.เร่งฟื้นฟูเศรษฐกิจควบคู่ควบคุมโรคเชิงรุกทุกพื้นที่
....
นายอนุชา บูรพชัยศรี โฆษกรัฐบาล ระบุ ขณะนี้รัฐบาลกำลังเร่งดำเนินการ 2 ส่วนพร้อมกัน คือ การควบคุมการแพร่ระบาดของโรคโควิด-19 และการฟื้นฟูเศรษฐกิจ
.
ศบศ. มีมติให้หน่วยงานต่าง ๆ ไปพิจารณาปรับมาตรการกระตุ้นการใช้จ่าย เช่น โครงการ “คนละครึ่ง” “ยิ่งใช้ยิ่งได้” หรือจะนำ “ชอปดีมีคืน” กลับมาใช้ เพื่อให้เหมาะสมกับสถานการณ์ปัจจุบัน และตั้งศูนย์ให้คำปรึกษาช่วยเหลือประชาชนด้วย
.
สำหรับการควบคุมการแพร่ระบาดของโรคโควิด-19 มีแนวทางตั้งสถานพยาบาลขนาดเล็กกระจายไปทุกพื้นที่ เพื่อรองรับผู้ป่วยติดเชื้อรายวัน ลดการแพร่เชื้อในครอบครัวและชุมชน พร้อมทั้งจัดหาและกระจายวัคซีนตามเป้าหมาย ส่งเสริมการใช้ Antigen Test Kit ยาฟาวิพิราเวียร์ และสมุนไพรไทย ช่วยตรวจหาเชื้อและรักษาผู้ป่วย
.
อ่านเพิ่มเติม คลิกhttps://www.thaigov.go.th/news/contents/details/44053
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอาทิตย์ที่ 12 กันยายน 2564
นายกรัฐมนตรีเร่งรัดการใช้จ่ายงบประมาณ เป็นแรงสนับสนุนการขยายตัวทางเศรษฐกิจ
นายกรัฐมนตรีเร่งรัดการใช้จ่ายงบประมาณ เป็นแรงสนับสนุนการขยายตัวทางเศรษฐกิจ
วันที่12ก.ย. 2564น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่าเดือนก.ย.เป็นเดือนสุดท้ายของปีงบประมาณพล.อ.ประยุทธ์จันทร์โอชานายกรัฐมนตรีและรมว.กลาโหมได้มีข้อสั่งการทั้งในที่ประชุมคณะรัฐมนตรี(ครม.)และในที่ประชุมคณะ
กรรมการชุดต่างๆให้ทุกหน่วยรับงบประมาณทั้งส่วนราชการและรัฐวิสาหกิจเร่งเบิกจ่ายงบประมาณให้เป็นไปตามกรอบเวลาที่กำหนด
“ในช่วงที่เศรษฐกิจได้รับผลกระทบจากการแพร่ระบาดของโรคโควิด-19งบประมาณภาครัฐเป็นแรงขับเคลื่อนสำคัญของเศรษฐกิจและขณะนี้เป็นช่วงท้ายปีงบประมาณนายกรัฐมนตรีจึงสั่งการให้ทุกหน่วยงานเร่งการเบิกจ่ายทั้งส่วนงบประมาณรายจ่ายประจำปีงบกลางงบจากพ.ร.ก.เงินกู้1ล้านล้านบาทที่ได้รับอนุมัติและทำสัญญาผูกพันไปแล้วเพื่อให้งบประมาณเข้าไปสู่ระบบเศรษฐกิจมากที่สุด”น.ส.ไตรศุลีกล่าว
รองโฆษกประจำสำนักนายกรัฐมนตรีกล่าวว่าในส่วนของงบประมาณภายใต้พ.ร.ก.เงินกู้เพื่อแก้ไขปัญหาเยียวยาและฟื้นฟูเศรษฐกิจและสังคมที่ได้รับผลกระทบจากการแพร่ระบาดของโควิด-19ฉบับแรกวงเงิน1ล้านล้านบาทณสิ้นเดือนส.ค. 2564มีการอนุมัติแล้วใน269โครงการวงเงินรวม996,008ล้านบาทหรือร้อยละ99.60คงเหลือ3,991.06ล้านบาท
มีการเบิกจ่ายแล้ว841,307ล้านบาทหรือร้อยละ84.47ของวงเงินที่ได้รับอนุมัติแยกเป็นการเบิกจ่ายใน1)แผนงาน/โครงการที่มีวัตถุประสงค์ทางการแพทย์และสาธารณสุขกรอบวงเงิน63,898ล้านบาทจำนวน51โครงการ38,069ล้านบาทหรือร้อยละ59.58 2)แผนงาน/โครงการที่มีวัตถุประสงค์เพื่อช่วยเหลือเยียวยาชดเชยให้กับภาคประชาชนเกษตรกรและผู้ประกอบการกรอบวงเงิน708,197ล้านบาทจำนวน20โครงการ684,411ล้านบาทหรือร้อยละ96.64และ3)แผนงาน/โครงการที่มีวัตถุประสงค์เพื่อฟื้นฟูเศรษฐกิจและสังคมกรอบวงเงิน227,905ล้านบาทจำนวน225โครงการ118,827ล้านบาทหรือร้อยละ53.07
“ครม.เมื่อวันที่7ก.ย. 2564ยังได้มอบหมายให้กระทรวงสาธารณสุขกำกับติดตามหน่วยงานรับผิดชอบโครงการที่ได้รับอนุมัติจากครม.ให้ใช้จ่ายจากเงินกู้ตามพ.ร.ก.เงินกู้ฯภายใต้แผนงาน/โครงการที่มีวัตถุประสงค์ทางการแพทย์และสาธารณสุขให้เป็นไปตามเป้าหมายที่กำหนดไว้หากในกรณีที่เห็นว่าไม่สามารถดำเนินการแล้วเสร็จได้ภายในระยะเวลาที่กำหนดให้เร่งจัดทำรายงานปัญหาและอุปสรรคเสนอคณะกรรมการกลั่นกรองการใช้จ่ายเงินกู้ฯทราบต่อไป”น.ส.ไตรศุลีกล่าว
วันพฤหัสบดีที่ 30 มิถุนายน 2565
“เบรกขึ้นค่ารถทัวร์” รัฐตรึงค่าโดยสารต่ออีก 3 เดือน บรรเทาค่าครองชีพ เป็นทางเลือกประชาชน
.....
กระทรวงคมนาคม ตรึงราคาค่าโดยสารรถทัวร์ บขส. ให้คงเดิมต่อไปอีก 3 เดือน เพื่อบรรเทาภาระค่าครองชีพและเป็นทางเลือกให้แก่ประชาชนในการเดินทางข้ามจังหวัด ภายหลังคณะกรรมการควบคุมการขนส่งทางบกกลาง มีมติให้เพิ่มค่าโดยสารตั้งแต่วันที่ 4 ก.ค. 65 กิโลเมตรละ 0.05 บาท
.
แม้รถทัวร์ บขส. จะได้รับผลกระทบจากต้นทุนราคาน้ำมันที่เพิ่มขึ้นจาก 25 ล้านบาท/เดือน เพิ่มเป็นเกือบ 200 ล้านบาท/เดือน แต่ยินดีตรึงราคาเพื่อแบ่งเบาภาระผู้โดยสาร ทั้งนี้ บขส. ให้บริการเดินรถครอบคลุมทุกภูมิภาค ได้แก่ ภาคเหนือ 15 เส้นทาง 40 เที่ยว (ไป - กลับ) ภาคตะวันออกเฉียงเหนือและตะวันออก 18 เส้นทาง 52 เที่ยว และภาคใต้ 13 เส้นทาง 35 เที่ยว สอบถามข้อมูลการเดินทางได้ที่ Call Center โทร. 1490 กด 1 ตลอด 24 ชม.
#ไทยคู่ฟ้า#ร่วมต้านโควิด19
-------------------
วันจันทร์ที่ 25 กรกฎาคม 2565
กรมพัฒนาฝีมือแรงงาน  อัพสกิลเจ้าหน้าที่ เทรนสร้างวีดิทัศน์สำหรับฝึกอบรมออนไลน์
กรมพัฒนาฝีมือแรงงาน โดยสำนักพัฒนาผู้ฝึกและเทคโนโลยีการฝึก เสริมทักษะสร้างวีดิทัศน์สำหรับการฝึกอบรมออนไลน์ให้แก่เจ้าหน้าที่ในสังกัดของกรม จำนวน 98 คน เพิ่มประสิทธิภาพการถ่ายทอดสกิล สู่แรงงาน 2022
วันศุกร์ที่ 25 มิถุนายน 2564
Thailand and Israel to promote Thai labors’ rights and welfare
Thailand and Israel to promote Thai labors’ rights and welfare
June 24, 2021, at 0930hrs, at the Ivory Room, Thai Khu Fah Building, Government House, H.E. Mr. Meir Shlomo, Ambassador of State of Israel to Thailand, paid a courtesy call on Prime Minister and Defense Minister Gen. Prayut Chan-o-cha on occasion of his completion of tenure. Government Spokesperson Anucha Burapachaisri disclosed gist of the meeting as follows:
The Prime Minister thanked the Ambassador for his role in promoting cordial relations between Thailand and Israel, and stated that both countries still have significant potentials for expansion of cooperation in various areas, especially in trade, labor, science and technology, and innovation. He also commended Israel’s effective response to COVID-19 and prompt vaccination process. Thailand also places importance on COVID-19 vaccination.
The Israeli Ambassador expressed appreciation toward the Thai Government for support and facilitation, and committed himself to further promote mutual relations and bilateral cooperation. He also marveled the Prime Minister’s commitment to reopen the country in 120 days, which would be a good opportunity to restrengthen post-COVID-19 cooperation between Thailand and Israel.
Both parties came to terms on expansion of labor cooperation. Israel is considering promoting rights and welfare of the Thai labors in agricultural sector, as well as employers’ benefits. The Ambassador has taken on a key role in pushing forward the new agreement between Thailand and Israel on temporary employment of Thai labors in agricultural sector. On economic affairs, the Prime Minister highlighted trade and investment promotion as key agenda for post-COVID-19 economic rehabilitation. Thailand stands ready to increase mutual trade value, while Israel agreed on the exchange of knowhow and innovations on science, technology, agriculture, agro processing, and water management. On technical cooperation, both parties agreed to forge cooperation through MASHAV, Israel's Agency for International Development Cooperation, to implement various projects in Thailand, such as hydroponic greenhouses in Khon Kaen University and Koh Samui.
The Israeli Ambassador stated that a lot of Israelis expressed interest in the Phuket Sandbox project. The Prime Minister extended an invitation for vaccinated Israeli tourists to visit Phuket, and added that the project will be a model for other Thai tourism places, i.e., Koh Samui, Koh Phangan, Kho Phi Phi, among others.
วันอังคารที่ 16 สิงหาคม 2565
โครงการคนละครึ่ง เฟส 5 เปิดรับสมัครร้านค้าใหม่เข้าร่วมโครงการ
วันจันทร์ที่ 15 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
ผู้ประกอบการร้านค้าที่ต้องการเข้าร่วมโครงการคนละครึ่ง เฟส 5 สมัครได้ในวันนี้ (15ส.ค.65)
ตั้งแต่เวลา 6.00 – 22.00 น. ผ่านทางเว็บไซต์ www.คนละครึ่ง.com
โดยจะต้องเป็นผู้ประกอบการรายย่อยที่ไม่ได้จดทะเบียนในรูปแบบนิติบุคคล
ไม่เป็นร้านสะดวกซื้อที่เป็นธุรกิจแฟรนไชส์ ยกเว้น ร้านค้าของกองทุนหมู่บ้าน กองทุนชุมชนเมือง
วิสาหกิจชุมชน หรือร้านธงฟ้าราคาประหยัดพัฒนาเศรษฐกิจท้องถิ่น
ส่วนร้านค้าในโครงการคนละครึ่งเดิมไม่ต้องลงทะเบียนใหม่ ให้อัพเดทแอปพลิเคชันถุงเงินให้เป็นเวอร์ชันล่าสุด
แล้วกดยืนยันการเข้าร่วมโครงการ ดูรายละเอียดเพิ่มเติมได้ที่เว็บไซต์คนละครึ่ง
หรือสอบถามศูนย์ช่วยเหลือผู้เข้าร่วมโครงการคนละครึ่ง โทร 02-111-1122 ได้ตลอด 24 ชม.
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 18 กุมภาพันธ์ 2565
​กำลังพล สป. หัวใจจิตอาสา ร่วมด้วยช่วยกันทำความสะอาดพื้นที่รอบกระทรวงกลาโหม รับพิธีเปิด ”กิจกรรมเพื่อช่วยเหลือประชาชนจากภาวะเศรษฐกิจ”
เช้าวันนี้ (17 ก.พ. 65) เวลา 09.00 น. กำลังพลจิตอาสาจากหน่วยขึ้นตรงสำนักงานปลัดกระทรวงกลาโหม และสำนักงานเขตพระนคร จำนวน 50 คน ร่วมกิจกรรมจิตอาสาทำความสะอาดพื้นที่ก่อนและหลัง
ในการเตรียมพื้นที่จัดกิจกรรมจำหน่ายสินค้าอุปโภคบริโภคราคาถูกให้กับกำลังพลและประชาชน เพื่อช่วยเหลือประชาชนจากภาวะเศรษฐกิจ ในพื้นที่โดยรอบศาลาว่าการกลาโหม ที่จะจัดขึ้นในระหว่าง 21-25 กุมภาพันธ์ 2565 นี้ ณ บริเวณ ถนนหลักเมือง (ด้านข้างกระทรวงกลาโหม) และถนนราชินี (หลังสำนักประธานศาลฎีกา)
วันพุธที่ 16 มิถุนายน 2564
Govt fares well on narcotics suppression
Govt fares well on narcotics suppression
Deputy Government Spokesperson Ratchada Thanadirek disclosed thatThailand has recently managed to suppress and arrest many cases ofnarcoticsnetworks,which demonstratesefficientcollaboration betweenOffice of the Narcotics Control Board(ONCB),Internal Security Operations Command(ISOC), Armed Force Security Center, the Royal Thai Police’s Bureau of Narcotics,the Customs Department,people sector, and foreign agencies.As the number ofcasesusing Thailand as transit point fortraffickingofnarcoticshas continuously increased since 2019, the Thai Government, through ONCB,has liaised with other 5 Mekong countries, namely, China, Myanmar, Lao PDR, Cambodia, and Vietnam, as well asUNODC,toorganize ameeting on July 5, 2021 todiscuss aboutproper solutionstothe problem.
According to the statistics on drug-related arrest in Thailand during October 2020-June 2021,344 million pills ofMethamphetamine, 20,662kg of ICE,2,760kg ofHeroin,and279,868 pills of Ecstasy have beenconfiscated.Of all the arrests, 84 cases were attempted trafficking of narcotics out of the country(39,002pills ofMethamphetamine,72.08kg of ICE,285.69kg ofHeroin,and 1,922pills of Ecstasy).
Ministry of Justice has also undertaken pro-activeapproachesto seize and forfeitassetsfrom those involved innarcoticscrimes.Assets forfeited during the first quarter of 2021worth 4,549 million Baht, an increase of 3,480 million Baht from the same period last year.Ministry of Justice has set the target of6 billion Baht for asset forfeiture.
According to the Deputy Government Spokesperson,Prime Minister and Defense Minister Gen. Prayut Chan-o-chahas placed high importance on narcotics suppression, which has been set as a national agenda.Three related laws arealsounder revision, i.e.,draft Act onEnactment of Narcotics Code, draft Narcotics Code,and draft Act onNarcotics-Related Legal Cases.
วันเสาร์ที่ 7 สิงหาคม 2564
ดีอีเอส เตือนอย่าหลงเชื่อพวกมิจฉาชีพทำ Google Form และส่งข้อความผ่าน SMS ปลอม ไปสอบถามข้อมูลส่วนตัว เพื่อหลอกลวงให้ผู้ประกันตน ม.33 แจ้งรับเงินเยียวยา 2,500 บาท
ดีอีเอส เตือนอย่าหลงเชื่อพวกมิจฉาชีพทำ Google Form และส่งข้อความผ่าน SMS ปลอม ไปสอบถามข้อมูลส่วนตัว เพื่อหลอกลวงให้ผู้ประกันตน ม.33 แจ้งรับเงินเยียวยา 2,500 บาท
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่มีการเชิญชวนให้กรอกแบบฟอร์มเรื่องผู้ประกันตนม.33กรอกข้อมูลส่วนตัวผ่านGoogle Formเพื่อรับเงินเยียวยา2,500บาททางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยสำนักงานประกันสังคมกระทรวงแรงงานพบว่าประเด็นดังกล่าวนั้นเป็นข้อมูลเท็จ
กรณีการเชิญชวนให้ผู้ประกันตนม.33กรอกข้อมูลส่วนตัวผ่านGoogle Formเพื่อยื่นความประสงค์รับเงินเยียวยา2,500บาทนั้นทางสำนักงานประกันสังคมกระทรวงแรงงานได้ตรวจสอบและชี้แจงข้อเท็จจริงว่าGoogle Formดังกล่าวจัดทำขึ้นโดยมิจฉาชีพเพื่อหลอกลวงขโมยข้อมูลสำคัญของประชาชน
โดยขณะนี้พบพวกมิจฉาชีพได้จัดทำGoogle Formและส่งข้อความผ่านSMSปลอมไปสอบถามข้อมูลส่วนตัวเพื่อหลอกลวงให้ผู้ประกันตนแจ้งความประสงค์รับเงินเยียวยา2,500บาทและให้กรอกเลขบัตรประจําตัวประชาชนเบอร์โทรศัพท์ติดต่อและข้อมูลส่วนตัวอื่นๆจนนำไปกดลิงก์เพื่อยืนยันซึ่งเป็นการใช้ความสับสนของผู้ประกันตนมาเป็นกลลวงที่อาจนำมาซึ่งความเสียหายทั้งทรัพย์สินและการโจรกรรมข้อมูลส่วนบุคคลซึ่งพวกมิจฉาชีพจะนำไปใช้ประโยชน์ในทางมิชอบสำนักงานประกันสังคมจึงขอเตือนให้ผู้ประกันตนโปรดระมัดระวังอย่าหลงเชื่อเป็นอันขาด
ทั้งนี้ทางสำนักงานประกันสังคมกระทรวงแรงงานเปิดเผยถึงการรับสิทธิรับเงินช่วยเหลือเยียวยาผู้ประกันตนมาตรา33ที่ได้รับผลกระทบจากคำสั่งล็อกดาวน์พื้นที่สีแดงเข้มรวม13จังหวัด9ประเภทกิจการขณะนี้มีผู้ประกันตนมาตรา33จำนวนกว่า3.1ล้านคนที่มีสัญชาติไทยจะได้รับเงินเยียวยาจากรัฐบาลคนละ2,500บาทสำนักงานประกันสังคมจะจ่ายครั้งเดียวโดยโอนผ่านบัญชีพร้อมเพย์เลขบัตรประชาชนเท่านั้นซึ่งเงินเยียวยาจะเริ่มโอนเงินรอบแรกในวันที่4 – 6สิงหาคม2564นี้ส่วนที่เหลือจะทยอยโอนให้ทุกวันศุกร์ของสัปดาห์ถัดไปโดยผู้ประกันตนมาตรา33สามารถตรวจสอบสิทธิรับเงินเยียวยาผ่านเว็บไซต์www.sso.go.th
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคม การกระทำของผู้ที่ผลิตข่าวปลอมและผู้ที่เผยแพร่เป็นความผิดตามพ.ร.บ.ว่าด้วยการกระทำความผิดเกี่ยวกับคอมพิวเตอร์มาตรา14(2),(5)มีอัตราโทษจำคุกไม่เกิน5ปีหรือปรับไม่เกิน100,000บาทหรือทั้งจำทั้งปรับหรือกฎหมายอื่นๆที่เกี่ยวข้องโดยหน่วยงานที่เกี่ยวข้องจะดำเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
นอกจากนี้หากพี่น้องประชาชนพบเบาะแสการกระทำความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
**********
วันจันทร์ที่ 24 มกราคม 2565
ครม. ผ่านร่างกฎกระทรวง 2 ฉบับ ไม่เก็บค่าปรับ! ต่ออายุเครื่องหมายการค้า-จ่ายค่าธรรมเนียมสิทธิบัตรเกินกำหนด
ครม. ผ่านร่างกฎกระทรวง 2 ฉบับ ไม่เก็บค่าปรับ! ต่ออายุเครื่องหมายการค้า-จ่ายค่าธรรมเนียมสิทธิบัตรเกินกำหนด
วันนี้ (24 ม.ค. 65) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 24 มกราคม 2565 ว่า ครม. อนุมัติร่างกฎกระทรวงพาณิชย์ รวม 2 ฉบับ เพื่อเป็นการลดภาระและบรรเทาความเดือดร้อนให้กับเจ้าของเครื่องหมายการค้าและผู้ถือสิทธิบัตรที่ได้รับผลกระทบทางเศรษฐกิจจากโรคโควิด-19 โดยร่างกฎกระทรวงฉบับแรก คือ ร่างกฎกระทรวงยกเว้นค่าธรรมเนียมเพิ่มตามกฎหมายว่าด้วยเครื่องหมายการค้า พ.ศ. .... มีสาระสำคัญเป็นการยกเว้นค่าธรรมเนียมเพิ่ม (ค่าปรับ) ร้อยละ 20 ของค่าธรรมเนียมการต่ออายุการจดทะเบียนเครื่องหมายการค้า เครื่องหมายบริการ เครื่องหมายรับรอง และเครื่องหมายร่วม ซึ่งเจ้าของเครื่องหมายจะต้องชำระเพิ่มในกรณีที่ไม่ได้ต่ออายุการจดทะเบียนภายในเวลาที่กฎหมายกำหนด ส่วนฉบับที่ 2 คือ ร่างกฎกระทรวงยกเว้นค่าธรรมเนียมเพิ่มตามกฎหมายว่าด้วยสิทธิบัตร พ.ศ. .... มีสาระสำคัญเป็นการยกเว้นค่าธรรมเนียมเพิ่ม (ค่าปรับ) ร้อยละ 30 ของค่าธรรมเนียมรายปี ซึ่งเรียกเก็บจากผู้ถือสิทธิบัตรและอนุสิทธิบัตรที่ไม่ได้ชำระค่าธรรมเนียมรายปีภายในเวลาที่กฎหมายกำหนด
ทั้งนี้ ให้ยกเว้นค่าธรรมเนียมเพิ่ม (ค่าปรับ) ตามร่างกฎกระทรวงทั้ง 2 ฉบับ มีผลตั้งแต่วันถัดจากวันประกาศในราชกิจจานุเบกษาจนถึงวันที่ 30 กันยายน 2565 โดยร่างกฎกระทรวงทั้ง 2 ฉบับนี้ ไม่มีผลเป็นการขยายระยะเวลาการยื่นคำขอและการชำระค่าธรรมเนียมการต่ออายุ เจ้าของเครื่องหมายการค้าและผู้ถือสิทธิบัตรและอนุสิทธิบัตร ยังคงต้องยื่นคำขอต่ออายุและชำระค่าธรรมเนียมการต่ออายุภายในเวลาที่กฎหมายกำหนดไว้ตามเดิม